***Newb open* - rezultati natjecanja**

Proteklog vikenda (6. i 7. studenog) održan je tradicionalni 'Newb open' - debatni turnir za učenike koji su imali priliku prvi put okušati se u ovoj vještini. S obzirom na unaprijed zadanu tezu 'Treba zabraniti državno posjedovanje i financiranje medija', ekipe iz naše škole bile su kreativne u smišljanju imena timova ('Nova TV', 'CMC', 'Z1', 'Regionalni TV', 'Doma TV', 'RTL', 'Al Jazeera', 'Jabuka TV', 'HRT').

Od devet 'MIOC' ekipa tri su se uspjele plasirati među četiri najbolje: 'Nova TV' (Kristian Kumar, Ivan Pavin) zauzela je drugo, 'CMC' (Ana Tonžetić, Lana Božić, Jona Matsumoto Šegota) treće, a 'Z1' (Vito Kekin, Roza Čurasek, Domagoj Praljak) četvrto mjesto.

Čestitamo svim sudionicima te našim voditeljima Rini, Patriciji, Loren i Luki.

Danijel Mrvelj